
Η Αρετή – Ρίτα Παναούρα είναι BA στις Επιστήμες της Αγωγής, MA στη Μαθηματική Παιδεία, MSc στη Μεθοδολογία Έρευνας και PhD στη Μαθηματική Παιδεία. Είναι Καθηγήτρια Μαθηματικής Παιδείας και κατέχει ακαδημαϊκή θέση από το 2005. Ήταν μέλος της επιτροπής ακαδημαϊκών που ανέπτυξαν το Αναλυτικό Πρόγραμμα των Μαθηματικών στην Κύπρο το 2011 και το 2015(Αναθεώρηση) και της ομάδας συγγραφής των σχολικών εγχειριδίων στα Μαθηματικά. Πρόσφατα ήταν επιστημονικός σύμβουλος στη συγγραφή σχολικών εγχειριδίων για τη Μαθηματικά στην Ελλάδα. Συμμετέχει ως συντονίστρια και μέλος ερευνητικών ομάδων σε χρηματοδούμενα προγράμματα της Ευρωπαϊκής Ένωσης και είναι μέλος της εκδοτικής επιτροπής διεθνών επιστημονικών περιοδικών. Η επιστημονική της εργασία δημοσιεύεται σε βιβλία, επιστημονικά περιοδικά και πρακτικά συνεδρίων. Έχει επιβλέψει δεκάδες μεταπτυχιακές και διδακτορικές διατριβές. Τα κύρια ερευνητικά της ενδιαφέροντα επικεντρώνονται στη διερευνητική προσέγγιση διδασκαλίας, στην ανάπτυξη της ικανότητας αυτο-ρύθμισης στη μάθηση των μαθηματικών από πλευράς μαθητών και στη διδασκαλία των μαθηματικών από πλευράς εκπαιδευτικών, η μεταγνώση και η αξιολόγηση της εφαρμογής καινοτόμων προσεγγίσεων στην εκπαίδευση, η δυσκολία διδασκαλίας των μαθηματικών στην τριτοβάθμια εκπαίδευση. 

